wannaphong/clean_thaiwikipedia huggingface dataset:
# เดอะ เกรท แกตสบี้ รักเธอสุดที่รัก
เดอะ เกรท แกตสบี้ รักเธอสุดที่รัก  เป็นภาพยนตร์อเมริกัน กำกับโดย บาซ เลอห์มานน์ จากนวนิยายของเอฟ. สกอตต์ ฟิตซ์เจอรัลด์ นักเขียนชาวอเมริกัน

 เนื้อเรื่อง 
ชีวิตของว่าที่นักเขียน นิค คาร์ราเวย์ เมื่อเขาเดินทางออกจากตะวันตกของอเมริกาและมุ่งหน้าสู่นิวยอร์กช่วงฤดูใบไม้ผลิในปี 1922 เป็นยุคแห่งศีลธรรมที่ตกต่ำ ดนตรีแจ๊สที่สดใสและโลกของผู้ค้าของเถื่อน นิคไล่ตามความฝันของเขา เขาอยู่ข้างบ้านของอภิมหาเศรษฐีผู้ลึกลับที่ชอบจัดปาร์ตี้อยู่บ่อยๆ อย่าง เจย์ แก็ตส์บี้ ซึ่งห่างจาก เดซี่ ลูกพี่ลูกน้องของเขาและ ทอม บูชาแนน สามีผู้สูงส่งจอมเจ้าชู้ของเธอ ด้วยเหตุนั้นนิคจึงหลงอยู่ในโลกที่ต้องมนต์สะกดแห่งอภิมหาเศรษฐี ภาพลวงตาของพวกเขา ความรักและการหลอกลวง ระหว่างที่นิคเป็นพยานอยู่ทั้งในโลกที่เขามีส่วนร่วมและไม่มีส่วนร่วมอยู่ด้วย เขาแต่งเรื่องราวความรักที่ไม่มีทางเป็นไปได้ ความฝันที่มุ่งมั่นและโศกนาฏกรรมที่เข้มข้น รวมถึงการสะท้อนให้เห็นถึงยุคปัจจุบันและการต่อสู้ดิ้นรนThe Great Gatsby kapook.com

thumb|220px|left|โปสเตอร์ภาษาไทย
 นักแสดง 
 ลีโอนาร์โด ดิคาปริโอ รับบท เจย์ แกตสบี้
 โทบีย์ แมไกวร์ รับบท นิค คาร์ราเวย์
 แครี มัลลิแกน รับบท เดซี่ บูชาแนน
 โจเอล เอ็ดเกอร์ตัน รับบท ทอม บูชาแนน
 เอลิซาเบธ เดบิคกี รับบท จอร์แดน บาเกอร์
 ไอส์ลา ฟิเชอร์ รับบท เมอร์เติ้ล วิลสัน
 เจสัน คลาร์ก รับบท จอร์จ วิลสัน
 อมิตาภ พัจจัน รับบท เมเยอร์ วู้ล์ฟชีม
# พงษ์ศักดิ์ คงแก้ว
พงษ์ศักดิ์ คงแก้ว หรือ โค้ชแดง เกิดวันที่ 31 มกราคม พ.ศ. 2520 เป็นนักฟุตบอลชาวไทย และเป็นสมาชิกของฟุตบอลชายหาดทีมชาติไทย โดยได้ปรากฏตัวสองครั้งในฟุตบอลชายหาดชิงแชมป์โลก 2005 และด้านกีฬาฟุตซอล เขาได้ทำหน้าที่เป็นหัวหน้าผู้ฝึกสอนของปราจีน ฟุตซอลคลับสโมสรไหนจนใจเตะ"ฟุตซอลลีก"ตอบด่วน - ไทยโพสต์

ทั้งนี้ พงษ์ศักดิ์ คงแก้ว เป็นผู้ฝึกสอนของฟุตบอลชายหาดทีมชาติไทยคนปัจจุบัน

 ประวัติ 
พงษ์ศักดิ์ คงแก้ว เป็นอดีตนักฟุตบอลสังกัดสโมสรฟุตบอลกรุงเทพคริสเตียน และเป็นหนึ่งในนักกีฬาฟุตบอลชายหาดทีมชาติไทย ผู้เข้าแข่งขันฟุตบอลชายหาดในเอเชียนบีชเกมส์ 2012 ที่จัดขึ้น ณ ไห่หยาง ประเทศจีนหนังสือพิมพ์บ้านเมือง » เปิดโผบอลชายหาด 7 นักเตะ

และพงษ์ศักดิ์ เคยได้รับการอบรมการเป็นผู้ฝึกสอนฟุตบอลชายหาดที่ประเทศมาเลเซีย โดยหลังจากนั้น เขาได้รับการแต่งตั้งให้เป็นทั้งหัวหน้าผู้ฝึกสอนรวมถึงทำหน้าที่เป็นนักกีฬาฟุตบอลชายหาดทีมชาติไทย ตั้งแต่ช่วงก่อนการแข่งฟุตบอลชายหาดชิงแชมป์โลก 2013 รอบคัดเลือก โซนเอเชีย ที่จัดขึ้น ณ ประเทศกาตาร์คอลัมน์ลีกไทย: เปิดใจ โค้ชแดง พงษ์ศักดิ์ คงแก้ว กับภารกิจเฮดโค้ชบอลชายหาดไทยตั้งพงษ์ศักดิ์โค้ชฟุตบอลชายหาด - ข่าวไทยรัฐออนไลน์

พ.ศ. 2556 พงษ์ศักดิ์ คงแก้ว ทำหน้าที่เป็นทั้งผู้ฝึกสอนและกัปตันทีมฟุตบอลชายหาดทีมชาติไทย ในแข่งขันฟุตบอลชายหาด เอเชียนบีชซอคเกอร์คัพ ไห่หยาง 2013 ที่ประเทศจีนเปิดโผ 11 แข้งฟุตบอลชายหาดลุย"เอเชี่ยน บีช ซอคเกอร์ คัพ ไห่หยาง 2013" ซึ่งในรอบชิงอันดับ 3 พงษ์ศักดิ์ได้ทำหน้าที่ในตำแหน่งกองหลังทั้งที่มีอาการบาดเจ็บ โดยทีมของเขาได้เป็นฝ่ายชนะทีมชาติออสเตรเลียที่ 4-3 ประตูไทยคว่ำจิงโจ้ 4-3 ซิวที่ 3 บอลชายหาดไห่หยาง 2013 จากนั้น เขายังได้ทำหน้าที่หัวหน้าผู้ฝึกสอนและกัปตันทีม ในการแข่งฟุตบอลชายหาด 4 เส้า ที่จัดขึ้น ณ มณฑลเจ้อเจียง ประเทศจีนบอลชายหาดทำใจฝนทำพิษซ้อมไม่เต็มที่ฟุตบอลชายหาด - ข่าวฟุตบอลชายหาด รวมถึงรายการออสเตรเลียนบีชซอคเกอร์คัพ 2013 ที่จัดขึ้น ณ รัฐนิวเซาท์เวลส์ ประเทศออสเตรเลีย'เครสตัน ฮิลส์' โดดหนุนแข้งบีชไทย ลุยศึก 4 เส้าที่ออสเตรเลีย - ข่าวไทยรัฐบีชบอลไทยเหินฟ้าลุย 4 เส้าออสเตรเลีย โค้ชแดงหวังแชมป์ - SportGURU'ซิโก้' มี 11 แข้งในใจนัดเปิดซีเกมส์ - กรุงเทพธุรกิจ ออนไลน์ฟุตบอลชายหาดรายงานตัวเตรียมลุยศึก "ออสเตรเลียน บีชฯ" - MCOT.net โดยได้พบกับทีมชาติจีนในเกมแรกช้างตีนเปล่าชนมังกรเปิดสนามออสซี่บีชคัพช้างศึกชายหาดซ้อมเข้มก่อนซดจีน 7 ธ.ค. โค้ชแดงลั่นต้อง 3 แต้มชายหาดไทยเน้นความคล่องตัวหวังสยบจีน : INN Newsช้างศึกชายหาดซ้อมเข้มก่อนซดจีน 7 ธ.ค. โค้ชแดงลั่นต้อง 3 แต้ม ซึ่งทีมของเขาเป็นฝ่ายชนะที่ 3-2 ประตูชายหาดไทยชนะจีน 3-2 เข้าชิงออสเตรเลียนบีชคัพชนเจ้าภาพ 8 ธ.ค.ไทยซิวที่ 2 บอลชายหาดแดนจิงโจ้ - อ่านความจริงอ่านเดลินิวส์ ตลอดจนทำหน้าที่เป็นกัปตันทีม เมื่อครั้งที่พบกับทีมเจ้าภาพออสเตรเลีย ในรอบชิงชนะเลิศไปไม่ถึงฝัน บอลชายหาดไทย พ่าย ออสเตรเลีย คว้ารองแชมป์ ออสเตรเลี่ยน บีช ซอคเกอร์ คัพช้างศึกพ่ายจิงโจ้ 1-3 คว้ารองแชมป์ออสเตรเลี่ยนบีชคัพ และทีมของเขาได้ตำแหน่งรองแชมป์จากการแข่งขันดังกล่าวไทยคว้าที่ 2 บอลชายหาดแดนจิงโจ้ - Isnhotnews

 เกียรติประวัติ 
 16px รองแชมป์ ร่วมกับฟุตบอลชายหาดทีมชาติไทย – การแข่งขันออสเตรเลียนบีชซอคเกอร์คัพ 2013 ที่รัฐนิวเซาท์เวลส์ ประเทศออสเตรเลีย
# ไจ้เฟิง
ฉุนชินหวัง ซึ่งมีพระนามเดิมว่าไจ้เฟิง (12 กุมภาพันธ์ ค.ศ.1883 – 3 กุมภาพันธ์ ค.ศ.1951) เป็นพระโอรสพระองค์ที่ 5 ของเจ้าชายอี้เซฺวียนกับพระชายาหลิว พระองค์เป็นพระอนุชาต่างพระชนนีของจักรพรรดิกวังซวี่และเป็นพระบิดาของจักรพรรดิผู่อี๋ 

พระบรมวงศานุวงศ์
 พระราชบิดา : เจ้าชายอี้เซฺวียน
 พระราชมารดา : พระชายาหลิว
 พระชายา
 พระชายาเอกโย่วหลัน จากสกุลกัวเอ่อร์เจีย
 พระชายา จากสกุลเติ้งเจีย
 พระโอรส
 เจ้าชายผู่อี๋ (溥儀,7 กุมภาพันธ์ 1906–17 ตุลาคม 1967) ขึ้นครองราชย์เป็นจักรพรรดิ;พระโอรสของพระชายาเอกโย่วหลัน สกุลกัวเอ่อร์เจีย
 เจ้าชายผู่เจี๋ย (溥傑,16 เมษายน 1907-28 กุมภาพันธ์ 1994);พระโอรสของพระชายาเอกโย่วหลัน สกุลกัวเอ่อร์เจีย
 เจ้าชายผู่ฉี (溥倛,1915-1918); พระโอรสของพระชายา สกุลเติ้งเจีย
 เจ้าชายผู่เริ่น (溥任,17 สิงหาคม 1918-10 เมษายน 2015);พระโอรสของพระชายา สกุลเติ้งเจีย
 พระธิดา
 เจ้าหญิงหยุ่นอิง (韞媖,1909–1925); พระธิดาของพระชายาเอกโย่วหลัน สกุลกัวเอ่อร์เจีย
 เจ้าหญิงหยุ่นเหอ (韞和,1911–2001); พระธิดาของพระชายาเอกโย่วหลัน สกุลกัวเอ่อร์เจีย
 เจ้าหญิงหยุ่นอิ่ง (韞穎,1913–1992); พระธิดาของพระชายาเอกโย่วหลัน สกุลกัวเอ่อร์เจีย
 เจ้าหญิงหยุ่นเสียน (韞嫻,1914–2003); พระธิดาของพระชายา สกุลเติ้งเจีย
 เจ้าหญิงหยุ่นซิน (韞馨,1917–1998); พระธิดาของพระชายา สกุลเติ้งเจีย
 เจ้าหญิงหยุ่นหยู (韞娛,1919–1982); พระธิดาของพระชายา สกุลเติ้งเจีย
 เจ้าหญิงหยุ่นฮวน (韞歡,1921–2004); พระธิดาของพระชายา สกุลเติ้งเจีย
# เทเรนซ์ มักสวีนีย์
เทเรนซ์ โจเซฟ มักสวีนีย์  หรือ เทรลัค มัก ซิฟเนอ (28 มีนาคม พ.ศ. 2422 – 25 ตุลาคม พ.ศ. 2463) เป็นผู้ประพันธ์บทละคร นักเขียน และนักการเมืองชาวไอริช ได้รับการเลือกตั้งให้เป็นนายกเทศมนตรีนครคอร์กในปี พ.ศ. 2463 ระหว่างสงครามประกาศเอกราชไอร์แลนด์ เขาถูกจับกุมในอังกฤษในข้อหาปลุกปั่นให้ขัดขืนอำนาจปกครอง และถูกจำคุกที่เรือนจำบริกซ์ตัน เขาถึงแก่กรรมในเดือนตุลาคม พ.ศ. 2463 หลังจากการอดอาหารประท้วงเป็นเวลา 74 วัน ได้รับการบันทึกไว้โดยกินเนสส์เวิลด์เรคคอร์ด ให้เป็นหนึ่งในผู้ทำลายสถิติโลกในด้านการอดอาหารโดยไม่บังคับ ร่วมกับผู้ประท้วงคนอื่นในเหตุการณ์เดียวกันคือ โจ เมอร์ฟี และฟิตซ์เจรัลด์

 กิจกรรมทางการเมือง 
มักสวีนีย์ได้รับการกล่าวถึงว่าเป็นกวีปัญญาชนที่มีความอ่อนไหวp361 Roy Jenkins, Churchill, Macmillan 2001 งานเขียนของเขาในหนังสือพิมพ์ไอริชฟรีดอมทำให้เขาได้รับความสนใจจากกลุ่มไอริชริพับบลิกันบราเทอร์ฮุด เขาถูกจับกุมในข้อหาสวมเครื่องแบบของกองทัพสาธารณรัฐไอร์แลนด์ (ไออาร์เอ) ในปี พ.ศ. 2460 ต่อมาในวันที่ 20 มีนาคม พ.ศ. 2463 ได้รับเลือกให้รับตำแหน่งนายกเทศมนตรีนครคอร์ก และถูกจับกุมในวันที่ 12 สิงหาคม ปีเดียวกัน ในข้อหาครอบครองเอกสารปลุกระดม ถูกตัดสินอย่างรวบรัดโดยศาลทหารให้รับโทษจำคุกเป็นเวลา 2 ปี
# จอห์น กรีน
จอห์น ไมเคิล กรีน  (เกิด 24 สิงหาคม 1977) เป็นนักเขียน อเมริกัน ประพันธ์งานนวนิยายแนวผู้ใหญ่ตอนต้น หรือ วัยรุ่น (young adult fiction) เป็นนักเขียนบล็อกวิดีโอยูทูบ  (YouTube video blogger) และเป็นผู้ผลิตวิดีทัศน์เพื่อการศึกษา กรีนได้รับรางวัลพรินซ์อะวอร์ด (Printz Award) ปี 2006 จากนวนิยายเล่มแรกเรื่อง Looking for Alaska และมีผลงานขึ้นสู่อันดับ 1 ของชาร์ตหนังสือขายดีที่สุด  New York Times Best Seller list คือเรื่อง  The Fault in Our Stars (ดาวบันดาล) ในเดือนมกราคมปี 2012 และ Paper Towns (เมืองกระดาษ) ในปี 2015
# คงครม
คงครม เป็นอาหารของชาวปะโอหรือชาวต่องสู้ เป็นอาหารประเภทยำ ทำจากมะเขือเปราะและมะเขือเทศ นำมายำรวมกัน ใส่ถั่วลิสง หอม กระเทียม อาหารชนิดนี้ชาวปะโอนิยมรับประทานหลังกลับจากการทำงาน เชื่อว่าเป็นอาหารเพิ่มพลัง
 อ้างอิง 
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 57
หมวดหมู่:อาหารพม่า
หมวดหมู่:อาหารประเภทยำ
# ฉัดจัม
ฉัดจัม เป็นอาหารชนิดหนึ่งของชาวกะชีน มีลักษณะคล้ายข้าวยำ โดยนำข้าวมาคลุกกับเนื้อไก่ต้ม หน่อไม้ต้ม ถั่วฝักยาว เห็ดนุมจีย่าง หัวหอม กระเทียมกิบกับน้ำซุปที่ทำจากมันฝรั่งและหน่อไม้เปรี้ยวตากแห้งแบบกะชีน เป็นอาหารที่นิยมใช้เลี้ยงแขกในเทศกาลเก็บเกี่ยว
 อ้างอิง 
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 23
# ว้อกซาโซฮวน
ว้อกซาโซฮวน เป็นอาหารของชาวชีนในพม่า ทำจากเนื้อหมูต้มสุก กินกับน้ำซุปผักกวางตุ้งและน้ำจิ้มรสเผ็ด การรับประทานแบบชาวชีน จะเสิร์ฟเนื้อหมูทั้งก้อนใหญ่ ๆ แล้วใช้มือฉีกเป็นชิ้น จิ้มกับน้ำจิ้ม และกินกับน้ำซุปผัก อาหารนี้เป็นอาหารในเทศกาลไหว้ผีของชาวชีนหลังการเก็บเกี่ยวที่เรียกว่าโคโคปอย
 อ้างอิง 
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 31
หมวดหมู่:อาหารพม่า
หมวดหมู่:อาหารจากเนื้อหมู
# อารามเมฆขาว
อารามเมฆขาว  (ไป๋หวินก้วน) เป็นอารามเต๋าในกรุงปักกิ่ง ประเทศจีน เป็นหนึ่งใน "สามศาลบรรพชน" ของสำนักฉวนเจิน มีสมญาว่า "อารามแรกในใต้หล้า" เริ่มสร้างในสมัยราชวงศ์ถัง หลังจากปักกิ่งถูกควบคุมโดยกองทัพมองโกลในปี พ.ศ. 1758 ได้มอบให้ชิว ชู่จี นักพรตเต๋าสำนักฉวนเจินใช้เป็นศูนย์กลางของสำนัก ในปี พ.ศ. 1765 ชิว ได้เผยแพร่ลัทธิเต๋านี้ให้กับเจงกีสข่าน หลังจากนั้นตลอดช่วงเวลาอันยาวนานของประวัติศาสตร์ อารามเมฆขาวได้รับการปกป้องไว้เป็นอย่างดีจากผู้ปกครองทุกยุคสมัย ปัจจุบันอารามแห่งนี้อยู่ในสังกัดสมาคมเต๋าแห่งประเทศจีนGoossaert (2008), 209. 
thumb|200px|White Cloud Temple

 อาคาร 
ลักษณะเหมือนวัดจีนทั่วไป วางอาคารในแนวเหนือใต้ โดยมีประตูอยู่ทางทิศใต้ตามลักษณะของฮวงจุ้ย ประกอบด้วยห้าอาคารหลัก 

 รูปภาพ
# พรรคมาชูมี
พรรคมาชูมี  หรือ สภาแห่งสมาคมมุสลิมแห่งอินโดนีเซีย  เป็นพรรคการเมืองนิยมอิสลามพรรคหลักในอินโดนีเซีย พรรคนี้ถูกคว่ำบาตรเมื่อ พ.ศ. 2503 โดยประธานาธิบดีซูการ์โน เพราะสนับสนุนการกบฏของ PRRI

 ประวัติ 
thumb|ซูการ์โนในการประชุมพรรคมาชูมี พ.ศ. 2497
มาชูมีเป็นชื่อองค์กรที่ก่อตั้งขึ้นระหว่าที่ญี่ปุ่นเข้ามายึดครองใน พ.ศ. 2486 ซึ่งเป็นความพยายามที่จะควบคุมศาสนาอิสลามในอินโดนีเซีย หลังจากที่อินโดนีเซียประกาศเอกราชได้มีการจัดต้งมาชูมีขึ้นใหม่เมื่อ 7 พฤศจิกายน พ.ศ. 2488 และกลายเป็นพรรคการเมืองที่ใหญ่ที่สุดในอินโดนีเซีย ในเวลาไม่ถึงปี โดยรวมองค์กรมุสลิมเข้ามาหลายองค์กร เช่น นัดห์ลาตุล อูลามา และมูฮัมหมัดดิยะห์ ในยุคประชาธิปไตย สมาชิกพรรคมาชูมีได้รับเลือกตั้งจำนวนมาก และให้การสนับสนุนนายกรัฐมนตรี เช่น มูฮัมหมัด นัตซีร์ และบูร์ฮันอุดดิน ฮาราฮัป

ในการเลือกตั้งพ.ศ. 2498 มาชูมีได้คะแนนเสียง 20.9% และได้ 57 ที่นั่งในสภา มาชูมีได้รับความนิยมมากในพื้นที่นับถือศาสนาอิสลามและมีความทันสมัย เช่น สุมาตราตะวันตก จาการ์ตา และอาเจะฮ์ คะแนนเสียงของมาชูมี 51.3% มาจากเกาะชวา แต่มาชูมีเป็นพรรคที่มีความโดดเด่นนอกเกาะชวา ในสุมาตรา กาลีมันตัน และซูลาเวซี มาชูมีได้คะแนนเสียง 42.8% 32% 33.9% ของพื้นที่นั้นตามลำดับ

ใน พ.ศ. 2501 สมาชิกของพรรคมาชูมีบางคนเข้าร่วมในกบฏ PRRI ต่อต้านซูการ์โน ทำให้ใน พ.ศ. 2503 พรรคมาชูมีถูกคว่ำบาตรไปพร้อมกับพรรคสังคมนิยม หลังถูกคว่ำบาตร สมาชิกพรรคมาชูมีได้จัดตั้งกลุ่มใหม่คือคือครอบครัวดาวเดือนเสี้ยว  เพื่อเรียกร้องให้ใช้กฎหมายอิสลามและการสอนศาสนาอิสลาม มีความพยายามที่จะจัดตั้งพรรคในยุคระเบียบใหม่แต่ไม่ได้รับอนุญาต หลังจากซูฮาร์โตลงจากอำนาจใน พ.ศ. 2541 มีความพยายามที่จะฟื้นฟูพรรคอีกครั้งและได้จัดตั้งพรรคดาวเดือนเสี้ยวเพื่อเข้าร่วมในการเลือกตั้ง พ.ศ. 2542 2547 และ 2552
# สิ่ว
สิ่ว  เป็นเครื่องมือที่ใช้ตัดไม้เคลซี่, จอห์น. เรียนรู้และใช้งานเครื่องมือช่างอย่างถูกวิธี. กรุงเทพฯ : ซีเอ็ดยูเคชั่น, 2551. ISBN 978-974-212-821-0. หน้า 237., หิน, หรือโลหะ
ให้เป็นรูปร่างต่างๆ โดยอาศัยการตอก (ด้วยค้อน หรือเครื่องตอกไฮโดรลิก)
ให้ส่วนคมที่ปลายสิ่วกินเข้าไปในเนื้อวัตถุหลายๆ ครั้ง เพื่อให้ส่วนที่ไม่ต้องการหลุดแตกออกมา
จนเหลือเป็นรูปทรงที่ต้องการในที่สุด

สิ่ว จะมีส่วนประกอบหลักๆ คือตัวสิ่วที่เป็นโลหะ ซึ่งส่วนปลายจะแบนคมคล้ายลิ่ม และมีด้ามจับที่เป็นไม้หรือพลาสติก
โดยทั่วไป สิ่วจะใช้ในงานประติมากรรมแกะสลักไม้, หิน,
หรือใช้โดยช่างไม้เพื่อแต่งขอบและมุมของไม้แต่ละชิ้น ให้ประกอบรวมกันเป็นชิ้นงานได้พอดี
# สมพงษ์ พึ่งผูก
สมพงษ์ พึ่งผูก เกิดวันที่ 29 ตุลาคม พ.ศ. 2513 เป็นนักกีฬาฟุตบอลชายหาดทีมชาติไทย รวมถึงเป็นผู้ทำหน้าที่ให้แก่ฟุตซอลทีมชาติไทยในการแข่งขันฟุตซอลชิงแชมป์โลก 2000 และ 2004 รอบสุดท้าย

นอกจากนี้ สมพงษ์ยังเป็นอดีตผู้ฝึกสอนฟุตบอลทีมชาติไทย ชุดบีปันหยีเฮ 8-6, ระนองเจ๊า 2-2 โต๊ะเล็กแคทสมพงษ์ลืมแก่ยิงพาปันหยีเอฟซีคว้าชัย ระนองไล่เจ๊าฟิวเจอร์ช็อปหึด

 ประวัติ 
วันที่ 19 พฤศจิกายน พ.ศ. 2549 สมพงษ์ซึ่งอยู่ทีมไอแอมสปอร์ต ได้เข้าแข่งขันรายการทีโอที ไทยแลนด์ฟุตซอลลีก 2006 ที่จัดขึ้น ณ เดอะมอลล์ งามวงศ์วาน โดยได้พบกับทีมทีโอที และเขาสามารถเป็นผู้ทำประตูในนาทีที่ 9 อย่างไรก็ตาม ทีมของเขาได้เป็นฝ่ายแพ้ ด้วยผลการแข่ง 5-4 ประตูทีโอทีเฉือนไอแอม ยึดจ่าฝูงฟุตซอลลีก - ข่าววันนี้ - Sanook.com

ส่วนในวันที่ 10 กรกฎาคม พ.ศ. 2554 สมพงษ์ได้เป็นผู้นำทีมปันหยี เอฟซี เข้าแข่งขันรายการ แคทริจินอลฟุตซอลทัวร์นาเมนต์ 2011 รอบคัดเลือกตัวแทนภาคใต้ ที่โรงยิมเนเซียม สนามกีฬากลาง จังหวัดสุราษฎร์ธานี โดยเป็นหนึ่งในผู้มีส่วนช่วยให้ทีมของเขาฝ่ายชนะทีมจังหวัดยะลาที่ 8-6 ประตู ซึ่งมาจากการทำประตูของสมพงษ์ถึง 3 ประตู และในวันที่ 17 กรกฎาคม ทีมของเขาได้พบกับทีมพญาตานี ยูไนเต็ด ซึ่งสมพงษ์เป็นผู้ทำประตูในนาทีที่ 35 ของครึ่งหลัง และทีมของเขาเป็นฝ่ายชนะที่ 6-2 ประตูภูเก็ตแกร่งคว่ำสุราษฎร์ 5-1 ลิ่ว 4 ทีมโต๊ะเล็กแคท

วันที่ 4 ตุลาคม พ.ศ. 2554 สมพงษ์เข้าแข่งขันให้แก่ทีมทูเซเว่น เอฟซี ในรายการยูเมะฟุตซอลเอฟเอคัพ 2011 ที่จัดขึ้น ณ มหาวิทยาลัยนอร์ทกรุงเทพ โดยได้พบกับทีมมหาชัยเมืองทอง และสมพงษ์เป็นหนึ่งในผู้ทำประตู ซึ่งทีมของเขาเป็นฝ่ายชนะด้วยผลการแข่ง 5-0 ประตูเชียงใหม่อัด 4-1, ลำปางเฉือนขอนแก่น 6-5 ลิ่วรอบสอง ยูเมะพลัส รวมถึงในวันที่ 15 ธันวาคม ซึ่งเป็นรอบคัดเลือก รอบ 2 ของรายการเดียวกันนี้ ที่จัดขึ้น ณ ยิมเนเซียม มหาวิทยาลัยรัตนบัณฑิต สมพงษ์เป็นผู้นำทีมทูเซเว่น เอฟซี เข้าแข่งขันในคู่เอก โดยได้พบกับทีมเชียงใหม่ ยูไนเต็ด ซึ่งเขาเป็นหนึ่งในผู้ทำประตูของครึ่งหลัง และทีมของเขาเป็นฝ่ายชนะด้วยผลการแข่ง 9-6ซีดี พระปฐมวิทยาลัย 2 ทูเซเว่น สพล.สมุทรสาคร ทะลุรอบ 32 ศึกยูเมะพลัส

 กิจกรรมเพื่อสังคม 
พ.ศ. 2552 สมพงษ์ พึ่งผูก ได้ทำหน้าที่เป็นผู้ฝึกสอนฟุตซอลจากสโมสรฟุตบอลเอสซีจี เมืองทอง ยูไนเต็ด ให้แก่นักกีฬาเยาวชนจากโรงเรียนสตรีวิทยา 2 ในโครงการ ฟิวเจอร์ฟุตบอลดีวิลอปเมนท์มิติใหม่!กิเลนผนึกสตรีวิทยา 2 ปั้นยช.สู่ไทยลีก
# สบาย สบาย
สบาย สบาย เป็นอัลบั้มลำดับที่ 2 ของธงไชย แมคอินไตย์ ออกวางแผงจำหน่ายในปี พ.ศ. 2530 ในสังกัด จีเอ็มเอ็ม แกรมมี่ โปรดิวเซอร์โดย เรวัต พุทธินันทน์ จำนวน 10 เพลง และถูกจัดให้เป็นอัลบั้มของศิลปินชายที่ดีที่สุดแห่งปี และอัลบั้มที่ดีที่สุดแห่งปี สำหรับยอดขายไม่ระบุตัวเลข แต่รายงานแจ้งว่ายอดขายมากขึ้นกว่าชุดแรก แต่ไม่ถึงหลักล้าน โดยมีเพลงเด่น คือ เพลง สบาย สบาย ที่สมัยนั้นดังไปถึงประเทศจีนเบิร์ด ธงไชย โดย บุณยาพร ศรีงิ้วรายซึ่งมีการนำทำนองเพลง "สบาย สบาย" ไปใส่เนื้อเพลงเป็นภาษาจีน นอกจากมีการนำเพลงนี้ไปใส่เนื้อเพลงเป็นภาษาฝรั่งเศส
ในงานนิทรรศการอาหารและผลไม้ไทยในระหว่างงานแสดงสินค้าอาหารนานาชาติ เซียล 2008 ที่ประเทศฝรั่งเศส ช่วงเดือนตุลาคม โดยขอความร่วมมือจาก บริษัท แกรมมี่ นำลิขสิทธิ์เพลง สบาย สบาย มาดัดแปลง นอกจากนั้นเพลงสบาย สบาย ยังมีการนำไปใช้เปิดในการแข่งขันกีฬา เช่น เป็นเพลงตัวประเทศไทยในพิธีเปิดการแข่งขันกีฬา ASEAN Schools Games 2017 ณ ประเทศสิงคโปร์ข่าวกีฬา Siamsport : เปิดตัวพร้อมบทเพลง สบาย สบาย ของ พี่เบิร์ด ธงชัย แมคอินไตย์ ซึ่งเป็นเพลงยอดฮิตในยุค 90 เป็นต้น

 รายชื่อเพลง 
ทุกเพลง ประพันธ์โดย เรวัต พุทธินันทน์ ส่วนเรียบเรียงเพลงดูตามรายชื่อเพลง

ความสำเร็จ
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1987" อันดับ 1  จากการจัดอันดับ 6 อัลบั้มที่ดีที่สุดของแกรมมี่ ปี 1987 โดย GMM Superstar- Label Under GMM Trading วันที่ 27 พฤศจิกายน 2559
ปี 2561 ได้รับการจัดให้เป็น  "อัลบั้มของศิลปินชายที่เป็นที่สุดแห่งปี 1987" จากสรุปที่สุดในความทรงจำ ที่สุด..ของแกรมมี่ วันที่ 7 มกราคม 2561 โดย GMM Superstarสรุปที่สุดในความทรงจำ ที่สุด..ของแกรมมี่
# โซคูล (อัลบั้มซิสตาร์)
โซคูล เป็นอัลบั้มเต็มของวง ซิสตาร์ ชุดแรก ที่ปล่อยเมื่อวันที่ 9 สิงหาคม 2554 และเพลง โซคูล และในอัลบั้มมีทั้งหมด 12 เพลง และหนึ่งในนั้นมีเพลง Ma Boy ซึ่งออกมาภายใต้ซับยูนิตย่อย ซิสตาร์19 และอัลบั้มนี้ถูกปล่อยดาวหน์โหลดผ่านทาง iTunes
การคัมแบ็ก
การคัมแบ็กสำหรับอัลบั้มเริ่มต้นในวันที่ 11 สิงหาคม ในรายการ มิวสิกแบงก์ ทางช่อง เคบีเอส รายการ Music Coreทางช่อง เอ็มบีซี รายการ Inkigayoทางช่อง เอสบีเอส และรายการ M! Countdown ทางช่อง เอ็มเน็ต และเพลง "Girls Do It" ได้รับเลือกเป็นส่วนหนึ่งในการคัมแบ็ก หลังจากคัมแบ็กเป็นเวลาหนึ่งเดือนซิสตาร์ได้ในชนะรายการ  mutizen ส่วนเพลง So Cool ในรายการ อินกาโย ในวันที่ 23 กันยายนพวกเธอร้องเพลง  remix version จนถึงวันที่ 25 กันยายน สำหรับการคัมแบ็กของพวกเธอสิ้นสุดในวันที่ 2 ตุลาคม ในตอนพิเศษที่ชื่อว่า "Save the Green Earth ในรายการ อินกาโย
รายชื่อเพลง

การถกเถียง
หนึ่งวันหลังจากการปล่อยมิวสิกเพลงและอัลบั้มเพลงของพวกเธอปล่อยมาและทางต้นสังกัดสตาร์ซิปต้องมีการเปลี่ยนแปลงท่าเต้นของพวกเธอในเพลง So Coolเพื่อหลีกเหลี่ยงการถกเถียงกัน   เพลง "Girls Do It"เนื่องจากไม่เหมาะสมต่อการออกอากาศ
สำหรับซิงเกิล "Girls Do It" ถูกกำหนดให้เปิดตัวอยู่ในอัลบั้มเดี่ยวชุดที่สองทำให้การคัมแบ็กถูกยกเลิกไป. 
ชาร์ตเพลง
อัลบั้มชาร์ต

ชาร์ตชาร์ตที่สูงสุดGaon Weekly album chart 10Gaon Weekly domestic album chart10Gaon Monthly album chart10Gaon Yearly album chart 81
ซิงเกิลชาร์ต
 เพลง ชาร์ตสูงสุด<small>KOR Gaon Chart "Push Push" 98 "Shady Girl" 4 "How Dare You" 2 "So Cool" 1

ซิงเกิลประชาสัมพันธ์
 เพลง ชาร์ตสูงสุด<small>KOR Gaon Chart "Girls Do It" 56 "Follow Me" 78

การรับรอง
ชาร์ตจำนวนGaon physical sales 25,000+
การจำหน่าย
 ประเทศ วันที่  ประเทศ  ค่าย ประเทศเกาหลีใต้ 9 สิงหาคม 2554 CD, Digital download Starship EntertainmentLOEN Entertainment ทั่วโลก Digital download
อ้างอิง
# ความยุติธรรม
ความยุติธรรม เป็นแนวคิดเกี่ยวกับความถูกต้องตามศีลธรรมบนพื้นฐานของจริยธรรม ความสมเหตุสมผล กฎหมาย กฎหมายธรรมชาติ ศาสนา ความเที่ยงธรรม (equity) และความเป็นธรรม (fairness) ตลอดจนการบังคับใช้กฎหมายโดยคำนึงถึงสิทธิที่ไม่สามารถโอนให้แก่กันได้และสิทธิโดยกำเนิดของมนุษยชาติและพลเมืองทั้งหลาย กับสิทธิของปวงชนและเอกชนที่จะได้รับความคุ้มครองอย่างเท่าเทียมกันตามกฎหมายซึ่งว่าด้วยสิทธิพลเมืองของพวกเขาเหล่านั้น โดยปราศจากการเลือกปฏิบัติเพราะเหตุแห่งเชื้อชาติ เพศ รสนิยมทางเพศ อัตลักษณ์ทางเพศ เหล่ากำเนิด สีผิว ชาติพันธุ์ ศาสนา ความพิการ อายุ ความยากดีมีจน และลักษณะประการอื่น ทั้งยังถือด้วยว่า รวมถึงความยุติธรรมทางสังคมhttp://www.ohchr.org/Documents/Publications/training9chapter13en.pdfKonow, James. 2003. "Which Is the Fairest One of All? A Positive Analysis of Justice Theories." Journal of Economic Literature 41, no. 4: page 1188http://www.thefreedictionary.com/justicehttp://www.merriam-webster.com/dictionary/justicehttp://ec.europa.eu/justice/discrimination/index_en.htmhttp://equalbeforethelaw.org/
# เบ็น บานส์
เบนจามิน โธมัส บาร์นส์ (เกิด 20 สิงหาคม พ.ศ. 2524) เป็นนักแสดงและนักร้องชาวอังกฤษ เขามีชื่อเสียงจากการรับบทเจ้าชายแคสเปียนในซีรีส์ภาพยนตร์ อภินิหารตำนานแห่งนาร์เนีย, โลแกน เดลอส ในเรื่อง เวสต์เวิร์ลด์, และ บิลลี รุสโซ ในเรื่อง เดอะพันนิชเชอร์ เขาได้รับเลือกให้แสดงในซีรีส์เรื่อง ชาโดวแอนด์โบน ของเน็ตฟลิกซ์

เขาศึกษาเกี่ยวกับการละครที่มหาวิทยาลัยคิงสตัน และเป็นสมาชิกคนหนึ่งของคณะเนชันแนล ยูธ มิวสิค เธียเตอร์ ที่ซึ่งเขาได้เปิดตัวในละครเวทีเรื่อง “The Ballad of Salomon Pavey” เมื่ออายุได้ 15 ปี

ผลงาน
 ปี ชื่อเรื่อง บทบาท หมายเหตุ2006DoctorsCraig UnwinEpisode: "Facing Up"2006Split DecisionChris WilburTV movie2007Bigga Than BenCobakka2007StardustYoung DunstanUncredited Role2008Prince Caspian X2008Easy VirtueJohn Whittaker2009Dorian GrayDorian Gray2010Locked InJosh2010King Caspian X2011Killing BonoNeil McCormick2012The WordsThe Young Man2013The Big WeddingAlejandro Griffin 2013 God Only Knows  Post-production 2014Seventh SonTom WardPost-production
# โรด ด็อก
ไบรอัน เจอราร์ด เจมส์ (Brian Girard James) เกิดวันที่ 20 พฤษภาคม ค.ศ. 1969 นักมวยปล้ำอาชีพชาวอเมริกันในชื่อ โรด ด็อก (Road Dogg) เป็นอดีตแชมป์แท็กทีมร่วมกับบิลลี กันในนามเดอะนิวเอจเอาต์ลอวส์ และเป็นอดีตสมาชิกดี-เจเนอเรชันเอ็กซ์ ปัจจุบันเป็นเจ้าหน้าที่ของWWE และได้เข้าสู่ WWE Hall of Fame ประจำปี 2019 ในฐานะกลุ่ม DX

แชมป์และรางวัล
All-Star Championship Wrestling
ACW Tag Team Championship (1 time) – with Dysfunction
Catch Wrestling Association
CWA World Tag Team Championship (1 time) – with Cannonball Grizzly
Coastal Carolina Wrestling Alliance/Carolina Wrestling Federation
CCWA/CWF World Heavyweight Championship (1 time)
Freedom Pro Wrestling
FPW Tag Team Championship (1 time) - with Billy Gunn
Maryland Championship Wrestling
MCW Tag Team Championship (1 time) – with Kip James
Millennium Wrestling Federation
MWF Tag Team Championship (1 time) – with Beau Douglas
NWA Wrestle Birmingham
NWA Alabama Heavyweight Championship (2 times)
Pro Wrestling Illustrated
Tag Team of the Year (1998) with Billy Gunn
PWI ranked him #46 of the best 500 singles wrestlers in the PWI 500 in 1999
PWI ranked him #43 of the best 100 tag teams of the "PWI Years" in 2003 with Billy Gunn
PWI ranked him #183 of the 500 best singles wrestlers during the "PWI Years" in 2003.
Total Nonstop Action Wrestling
NWA World Tag Team Championship (2 times)1 – with Ron Killings and Konnan
Feast or Fired (2007 – World Tag Team Championship contract)
TWA Powerhouse
TWA Tag Team Championship (1 time) – with Billy Gunn
United States Wrestling Association
USWA Heavyweight Championship (1 time)
USWA Television Championship (2 times)
USWA World Tag Team Championship (2 times) – with Tracy Smothers
World Wrestling All-Stars
WWA World Heavyweight Championship (1 time)
World Wrestling Federation/WWE
WWF Intercontinental Championship (1 time)
WWF Hardcore Championship (1 time)
WWF Tag Team Championship (5 times) – with Billy Gunn
WWE Tag Team Championship (1 time) – with Billy Gunn
WWE Hall of Fame (Class of 2019) - as part of D-Generation Xhttps://www.solowrestling.com/new/78555-dgeneration-x-primer-nominado-al-wwe-hall-of-fame-2019
Wrestling Observer Newsletter
Worst Gimmick (1996) as The Real Double J

1James defended the championship with either Konnan or Killings under the Freebird Rule.
# −1
−1 (ลบหนึ่ง) เป็นจำนวนเต็มลบมากสุด ที่มากกว่า −2 แต่น้อยกว่า 0

−1 เป็นตัวผกผันการบวกของ 1 หมายความว่า เมื่อจำนวนนี้บวกกับ 1 แล้วจะได้เอกลักษณ์การบวกนั่นคือ 0

−1 สัมพันธ์กับเอกลักษณ์ของออยเลอร์นั่นคือ 

ในทางวิทยาการคอมพิวเตอร์ −1 มักใช้เป็นค่าเริ่มต้นของจำนวนเต็ม และใช้แสดงว่าตัวแปรดังกล่าวไม่มีข้อมูลที่เป็นประโยชน์

ลบหนึ่งมีสมบัติต่าง ๆ ที่คล้ายกับบวกหนึ่งแต่ต่างไปเพียงเล็กน้อยMathematical analysis and applications
 By Jayant V. Deshpande, ISBN 1-84265-189-7

 สมบัติทางพีชคณิต 
การคูณจำนวนใด ๆ กับ −1 เทียบเท่ากับการเปลี่ยนเครื่องหมายของจำนวนนั้น สิ่งนี้สามารถพิสูจน์โดยใช้กฎการกระจายและสัทพจน์ว่า 1 เป็นเอกลักษณ์การคูณ สำหรับ x ที่เป็นจำนวนจริงใด ๆ เราจะได้

เมื่อเราใช้ข้อเท็จจริงว่า จำนวนจริงใด ๆ คูณกับ 0 แล้วได้ 0 แสดงนัยโดยสมบัติการตัดออกจากสมการ

กล่าวอีกนัยหนึ่งคือ

ดังนั้น (−1) ·x คือตัวผกผันของ x ซึ่งก็มีค่าเท่ากับ −x นั่นเอง

 กำลังสองของ −1 
กำลังสองของ −1 นั่นก็คือ −1 คูณด้วย −1 เท่ากับ 1 ผลที่ตามมาคือ ผลคูณของจำนวนลบสองจำนวนจะได้จำนวนบวก

สำหรับการพิสูจน์เชิงพีชคณิตของผลลัพธ์ดังกล่าว เริ่มด้วยสมการ

สมการแรกปฏิบัติตามการพิสูจน์ในตอนแรก นิพจน์ตัวหลังปฏิบัติตามนิยามของ −1 ว่าเป็นตัวผกผันการบวกของ 1 จากนั้นใช้กฎการกระจายจะได้ว่า

สมการที่สองปฏิบัติตามข้อเท็จจริงว่า 1 คือเอกลักษณ์การคูณ จากนั้นบวกด้วย 1 ทั้งสองข้างของสมการสุดท้าย จะได้

การให้เหตุผลด้านบนยังคงใช้ได้กับริงใด ๆ ก็ตาม ซึ่งเป็นมโนทัศน์ของพีชคณิตนามธรรมที่วางนัยทั่วไปจากจำนวนเต็มและจำนวนจริง

 รากที่สองของ −1 
จำนวนเชิงซ้อน i สอดคล้องกับ i2 = −1 และสามารถถือได้ว่าเป็นรากที่สองค่าหนึ่งของ −1 จำนวนเชิงซ้อน x อีกจำนวนซึ่งสอดคล้องกับสมการ x2 = −1 ก็คือ −i ส่วนพีชคณิตของควอเทอร์เนียน ซึ่งมีระนาบเชิงซ้อนด้วย สมการ x2 = −1 จะมีคำตอบมากมายเป็นอนันต์

 การยกกำลังจำนวนลบ 
การยกกำลังด้วยจำนวนจริงที่ไม่เป็นศูนย์สามารถขยายไปสู่จำนวนเต็มลบได้ เรากำหนดนิยามไว้ว่า x−1 = 1/x หมายความว่า เรานิยามให้การยกกำลังจำนวนใดจำนวนหนึ่งด้วย −1 จะได้ผลอย่างเดียวกับการหาส่วนกลับของมัน นิยามนี้ก็ได้ขยายไปสู่จำนวนเต็มลบ ทำให้กฎ xaxb = x (a + b) ยังคงอยู่เมื่อ a, b เป็นจำนวนเต็มใด ๆ 

การยกกำลังจำนวนเต็มลบก็สามารถขยายไปบนสมาชิกที่ผกผันได้ของริงใดริงหนึ่ง โดยนิยามให้ x−1 เป็นตัวผกผันการคูณของ x

−1 ที่ปรากฏถัดจากฟังก์ชันหรือเมทริกซ์นั้น มิได้หมายถึงการยกกำลังด้วย −1 แต่เป็นฟังก์ชันผกผันหรือเมทริกซ์ผกผัน ตัวอย่างเช่น f−1 (x) คือฟังก์ชันผกผันของ f (x), หรือ sin−1 (x) เป็นสัญกรณ์แบบหนึ่งของฟังก์ชันอาร์กไซน์ เป็นต้น

 การแทนในคอมพิวเตอร์ 

ระบบคอมพิวเตอร์ส่วนใหญ่แทนจำนวนเต็มลบโดยใช้ส่วนเติมเต็มสอง (two's complement) ในระบบเช่นนั้น −1 จะแทนด้วยค่าบิตทั้งหมดเป็น 1 ตัวอย่างเช่น จำนวนเต็มมีเครื่องหมาย (signed integer) ขนาด 8 บิตที่ใช้ส่วนเติมเต็มสอง จะแทน −1 ด้วยค่า "11111111" หรือ "FF" ในเลขฐานสิบหก ถ้าแปลค่านี้เป็นจำนวนเต็มไม่มีเครื่องหมาย (unsigned integer) บิตทั้งหมดจำนวน n บิตที่เป็น 1 จะหมายถึงค่า 2n − 1 ซึ่งเป็นค่ามากที่สุดที่ระบบ n บิตนั้นเก็บได้ จากตัวอย่างข้างต้น "11111111" ก็จะหมายถึง 28 − 1 = 255